**Kanadan vihreä puolue** (engl. *Green Party of Canada*, ransk. *Parti vert du Canada*) on vuonna 1983 perustettu liittovaltion tasolla toimiva puolue. Kanadan vihreiden pääasiallisia teemoja ovat ekologisuus, tasavertaisuus, rauhan ylläpitäminen, kestävä kehitys ja suvaitsevuus.

Puolueen tämänhetkinen johtaja on Elizabeth May, joka sai äänestyksen ensimmäisellä kierroksella 65 % äänista ja valittiin johtajaksi 26. elokuuta 2006.

Kannatus
--------

Vihreän puolueen kannatus on vuoden 2006 parlamenttivaalien jälkeen on pysynyt 4,5 ja 15 prosentin välillä, eikä ole pudonnut alle 6 %:n sitten vuoden 2007 mielipidekyselyn jälkeen. 2007 marraskuun puolivälin tienoilla suoritetussa mielipidekyselyssä vihreät sijoittuivat kolmanneksi Bloc Québécoisn ja Uuden demokraattisen puolueen edelle. Vuoden 2006 vaaleissa Vihreä puolue sai 4,5 % kaikista äänistä mutta se ei riittänyt saamaan edustusta parlamenttiin.

Vuoden 2008 vaaleissa vihreät saivat melkein 7 % osuuden kaikista äänistä mutta eivät onnistuneet saamaan edustusta parlamenttiin, minkä seurauksena mediassa oli paljon keskustelua Kanadan vaalijärjestelman uudistamisesta prosentuaaliseen edustukseen.

Blair Wilsonsta tuli 30. elokuuta 2008 ensimmäinen vihreä edustaja liittyessään puolueeseen. Wilson tuli valituksi vuoden 2006 vaaleissa liberaalina mutta erosi puolueesta omasta tahdostaan anonyymien vaalirahoitusepäselvyyksien vuoksi. Myöhemmin nämä väitteet kuitenkin todettiin perättömiksi Elections Canadan tutkimuksissa. Wilson tuli edustajaksi parlamentin kesäloman aikana, ja pääministerin hajotettua parlamentin ja kutsuessaan uudet vaalit hän ei saanut tilaisuutta istua parlamentissa vihreänä edustajana.

Puoluejohtajat
--------------

* Trevor Hancock (1983–1984)
* Seymour Trieger (1984–1988)
* Kathryn Cholette (1988–1990)
* Chris Lea (1990–1996)
* Wendy Priesnitz (1996–1997)
* Harry Garfinkle (1997) (*virkaatekevä*)
* Joan Russow (1997–2001)
* Chris Bradshaw (2001–2003) (*virkaatekevä*)
* Jim Harris (2003–2006)
* Elizabeth May (2006–)

Vaalitulokset
-------------

| Vuosi | Ehdokkaita | Valittuja | Ääniä |
| --- | --- | --- | --- |
| 1984 | 60 / 282 | 0 | 26 921 | 0,21 % |
| 1988 | 68 / 295 | 0 | 47 228 | 0,36 % |
| 1993 | 79 / 295 | 0 | 32 979 | 0,24 % |
| 1997 | 79 / 301 | 0 | 55 583 | 0,43 % |
| 2000 | 111 / 301 | 0 | 104 402 | 0,81 % |
| 2004 | 308 / 308 | 0 | 582 247 | 4,32 % |
| 2006 | 308 / 308 | 0 | 665 940 | 4,48 % |
| 2008 | 303 / 308 | 0 | 940 747 | 6,95 % |
| 2011 | 304 / 308 | 1 | 576 221 | 3,91 % |
| 2015 | 336 / 338 | 1 | 605 637 | 3,45 % |
| Lähteet:  |

Lähteet
-------

1. ↑  Current Party Standings *ourcommons.ca*. Kanadan edustajainhuone. Viitattu 5.1.2018. (englanniksi)
2. ↑  Standings in the Senate *sencanada.ca*. Kanadan senaatti. Viitattu 5.1.2018. (englanniksi)
3. ↑  Tories lead Grits by three points in Canada Angus Reid Global Monitor (englanniksi)
4. ↑  Official voting results Elections Canada (englanniksi)
5. ↑  Uudessa Brunswikissa halutaan prosentuaalista edustusta. CBC (englanniksi)
6. ↑  Energiaministeri Dwight Duncan vastustaa prosentuaalista edustusta. CBC (englanniksi)
7. ↑  Quebecin vihreät vaativat prosentuaalista edustusta. CBC (englanniksi)
8. ↑  History of Federal elections since 1867 (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kanadan vihreä puolue**.
* Kanadan vihreä puolue (englanniksi) (ranskaksi)
* Vihreän puolueen nuorisojärjestö (englanniksi) (ranskaksi)

Rekisteröidyt Kanadan puolueet
Animal Alliance Environment Voters Party of Canada | 
Bloc Québécois | 
Canadian Action Party | 
Christian Heritage Party of Canada | 
First Peoples National Party of Canada | 
Kanadan kommunistinen puolue | 
Kanadan konservatiivipuolue | 
Kanadan liberaalipuolue | 
Kanadan vihreä puolue | 
Libertarian Party of Canada | 
Marijuana Party of Canada | 
Neorhino.ca | 
Uusi demokraattinen puolue | 
Newfoundland and Labrador First Party | 
People's Political Power of Canada | 
Progressive Canadian Party | 
Western Block Party | 
Work Less Party